Komisijos reglamentas (EB) Nr. 1617/95
1995 m. liepos 4 d.
iš dalies pakeičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles
Europos Bendrijų Komisija,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1], su paskutiniais pakeitimais, padarytais Austrijos, Suomijos ir Švedijos Stojimo aktu ir Reglamentu (EB) Nr. 1582/95 [2], ypač į jo 9 straipsnio 2 dalį, 12 straipsnio 4 dalį ir 13 straipsnio 11 dalį,
kadangi Komisijos reglamente (EB) Nr. 1162/95 [3] nustatytos specialios išsamios grūdų ir ryžių importo ir eksporto licencijų sistemos taikymo taisyklės; kadangi reglamento I priede nėra nustatytas salyklo importo licencijų galiojimo laikas; kadangi dėl šios priežasties turi būti nustatytas licencijų galiojimo laikas, kad būtų atsižvelgta į rinkos reikalavimus ir ištaisytas minėtas praleidimas;
kadangi šiame reglamente numatytos priemonės atitinka Javų vadybos komiteto nuomonę;
priėmė šį reglamentą:
1 straipsnis
Reglamento (EB) Nr. 1162/95 I priedo A dalis pakeičiama šio reglamento priedu.
2 straipsnis
Šis reglamentas įsigalioja trečią dieną nuo jo paskelbimo Europos Bendrijų Oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 1995 m. liepos 4 d.